Den Vest-Sjællandske Avis, 1821-12-08
Nyeste Post-Efterretninger. Den Hamburger Correspondent meddeeler for gende vigtige Efterretning i Form af en Skrivelse fra Wien af 24de November: Beretninger, som ere ankomne fra Gesandtskabet i Constantinopel forkynde, at Divanet, hvor, som bekiendt der nu ogsaa sidde nogle af Janitscharernes Chefer, har i de sidste Dage fattet den Beslutning ikke at ville samtykke i Ruslands Fordringer angaaende Rømningen af Moldau og Valachiet og angaaende de uskyldige Grækeres Sikkerhed og de Græske Kirkers Gienopbyggelse. Sandsynligen have de Krigs og rovbegierlige Janitscharer meget biedraget til denne Beslutning. Forresten skal, maaskee af samme Aarsag, den Engelske Ministers Jndflydelse hos Divanet være bleven meget formindsket og Porten skal overhovedet vise megen Mistillid til alle de christelige Gesandtere. Sultanen havde strax, saasnart han havde faaet Efterretning om Persernes Angreb (det var den Engelske Gesandt i Constantinopel, som først havde faaet Efterretning derom) afsendt sin Overstaldmester til den persiske Schachs Hoffor om mueligen at afvende denne nye Storm. Forresten har Porten ladet de Asia tere, som ere ankomne i de sidste Dage, forsætte deres Marsch til Donaul og til Morea for at vise at Krigen mod Persien ikke sætter den i nogen Forlegenhed. Nan kan ikke nægte, at denne Efterretning har et officielt Udseende, og lader til at være underhaanden meddeelt, og er den sand, saa veed man hvad den har at betyde. Man kunde næsten komme paa den Tanke, at den har meere at betyde end hand der ligefremt kan antages af følge af dens Jndhold; thi selv i det nordlige Rusland har man Krigsrygter og giør Krigs-Tilberedelser, og der meldes fra Riga, at Storfyrste Nicolaus er ankommen dertil for at tage Fæstningen Dunamunde i Øiesyn. Om de Russiske Armeer høres følgende: Greven af Wiigensteins Armee er concentreret i Bessarabien; General Permolovs Armee, som i 9 Maaneder har staaet i Ukraine, er nu paa Marschen til de Provinser, som grændse til Besfarabien for at indtage de Qvarterer, som Wigensteins Armee tilforn har havt. Grev von Sackens Armee har gjort en Bevægelse langs mod Dnipern imod Sønden og man troer, at den vil tage sit Hovedqvarteer i Khiov, og de Russiske Gardere have forladt deres Kantoneringer ved Donaufloden og marschere til Lithauen, og have taget deres Hovedqvarteer i Minsk, hvor man troer de ville forblive i Vinter. Uagtet alle disse Efterretninger kun synes at bebude Krigens forestaaende Udbrud, saa vedbliver man dog i Wien at anstille sig som at Freden kunde endnu vedligeholdes. Saaledes hedder det i den sidste Wiener Tidende: Man er her almindelig af den Mening, at Porten vil antage alle de Betingelser, som er den forelagte, og Rygtet gaaer, at den Østerrigske og Russiske Keiser ville holde en Sammenkomst i Warschau for at forhandle med hinanden om de Tyrkiske Anliggender, og faaledes søge at holde Freden opret. Der meldes nu fra Wien selv, at Hensigten af Fyrsten af Metternichs Reise til Hannover var at conferere med den Brittiske Premierminister, Marqvien af Londonderry, hvorledes man kunde tilfredsstille det Russiske Hoffs Ønsker, og derved have enhver Grund til et mueligt Brud imellem Porten og Rusland. Man erfarer nu, at dette er fuldkommen lykkedes Fyrsten. Ved den første Conference med Marqvien af Londonderre tilkiendegav sig en fuldkommen Eensformighed i begge Ministres Beskuelser og Jdeer og Europas politiske Tilstand, og det Tyrkiske Riges forviklede Stilling. Alt hvad det Wienske Hof har foreslaaet til at vedligeholde Fredstilstanden i Europa, har erholdet det Londonskes fuldkomne biefald, og begge Cabinetter ville i Fremtiden eenstemmigen virke til at vedligeholde den almindelige Fred i Europa. Jfølge heraf have den Engelske og Østerrigske Gesandt i Constantinopel erholdet Forskrifter i Overeenstemmelse dermed som ere opsatte i en særskilt Conferende imellem begge Ministre i Hannover. De skulle tilbyde Porten deres Mægling; men tillige formaae den til Skaansel og Maadehold; begge Magter forpligte sig til at forhindre deres Undersaattere fra at hielpe de oprøriske Grækere. En Afskrift af disse Forhandlinger er bleven meddeelt den Russiske Minister for de udenlandske Anliggender, Greven af Nesselrode, ved den Østerrigske Minister i Petersborg, Friherre von Lebeltern.